stanford-oval/wikipedia huggingface dataset:
วันศุกร์ประเสริฐ
กิจกรรม > โรมันคาทอลิก

คริสต์ศาสนิกชนนิกายโรมันคาทอลิกเรียกวันนี้ว่า วันศุกร์ศักดิ์สิทธิ์ ในโบสถ์คาทอลิกจะงดทำพิธีมิสซาในวันนี้ แต่มีพิธีนมัสการกางเขน อ่านคัมภีร์ไบเบิล และอธิษฐานเพื่อคนทั้งโลก ชาวคาทอลิกทุกคนที่มีอายุตั้งแต่  14  ปีบริบูรณ์ขึ้นไปต้องอดเนื้อ ที่มีอายุตั้งแต่  18  ปีบริบูรณ์ขึ้นไปต้องอดอาหารด้วย  คือการรับประทานอิ่มเพียงมื้อเดียวในวันนั้น ที่โบสถ์บางแห่งจะมีการแสดงละครเพื่อระลึกถึงการตรึงพระเยซูที่กางเขนด้วย
กิจกรรม > โปรเตสแตนต์

ในวันศุกร์ประเสริฐ คริสต์ศาสนิกชนนิกายโปรเตสแตนต์จะไปที่โบสถ์เพื่อร่วมกันระลึกถึงความรักและความทุกข์ทรมานของพระเยซู สำรวมกายใจให้สงบ สำนึกในความผิดบาปของตน
พิธีกรรมและประเพณี

คริสตจักรทั่วโลกมีพิธีกรรมและประเพณีเฉลิมฉลองวันสำคัญนี้ในรูปแบบต่าง ๆ อย่างไรก็ตาม สิ่งที่มีร่วมกันก็คือบรรยากาศแห่งความศักดิ์สิทธิ์และการระลึกถึงการเสียสละของพระคริสต์ ในคริสตจักรแบบดั้งเดิม พิธีกรรมสำคัญจะจัดขึ้นตอนบ่ายวันศุกร์ที่เรียกว่า The Celebration of the Passion of the Lord ประกอบด้วยการอ่านบทบรรยายเหตุการณ์ การนมัสการกางเขน และพิธีกรรมภาวนาอื่น ๆ และในบางประเทศที่มีคริสเตียนเป็นกลุ่มใหญ่ เช่น ฟิลิปปินส์หรือสเปน อาจมีขบวนแห่บนท้องถนนและการแสดงละครประวัติศาสตร์เกี่ยวกับชีวิตและการสิ้นพระชนม์ของพระคริสต์อย่างสมจริง
วันอาทิตย์ใบลาน

| วันอาทิตย์ใบลาน |
| --- | --- |
พระเยซูเข้ากรุงเยรูซาเลม (1320) วาดโดย ปีเอโตร โลเรนเซตตี: การขี่ลาเข้าเมืองแสดงถึงสันติมากกว่าราชาแห่งสงครามที่ขี่ม้ามา
ความสำคัญ: เนื่องในโอกาสที่พระเยซูเสด็จเข้ากรุงเยรูซาเลม
วันที่: Moveable feast, วันอาทิตย์ก่อนวันอีสเตอร์
วันที่ในปี 2023: 2 เมษายน (ตะวันตก) 9 เมษายน (ตะวันออก)
วันที่ในปี 2024: 24 มีนาคม (ตะวันตก) 28 เมษายน (ตะวันออก)
วันที่ในปี 2025: 13 เมษายน (ตะวันตก) 13 เมษายน (ตะวันออก)
วันที่ในปี 2026: 29 มีนาคม (ตะวันตก) 5 เมษายน (ตะวันออก)
“พระเยซูเข้ากรุงเยรูซาเลม” ภาพวาดบนการ์ดไบเบิลสมัยต้นศตวรรษที่ 20
วันอาทิตย์ใบลาน (คาทอลิก), วันอาทิตย์ทางตาล (โปรเตสแตนต์) หรือ วันอาทิตย์ใบปาล์ม (อีสเทิร์นออร์ทอดอกซ์) (อังกฤษ: Palm Sunday) เป็นวันสมโภชสำคัญวันหนึ่งในศาสนาคริสต์ซึ่งตรงกับวันอาทิตย์ก่อนอีสเตอร์ เป็นวันฉลองเหตุการณ์ที่ระบุบันทึกในพระวรสารทั้งสี่ฉบับ
(มาระโก 11:1 -11, มัทธิว 21:1 -11, ลูกา 19:28 , ยอห์น 12:12 -19) ในโอกาสที่พระเยซูเสด็จเข้ากรุงเยรูซาเลมก่อนรับพระทรมาน โบสถ์คาทอลิกจะแจกใบลานที่ผูกกับกางเขนในโอกาสนี้ แต่ในบางท้องถิ่นที่ไม่มีใบปาล์มก็จะแจกใบไม้อย่างอื่นที่มีในท้องถิ่น ถ้าเช่นนั้นก็จะเรียกตามใบไม้ที่แจก เช่น "วันอาทิตย์ช่อยู" สำหรับที่ที่แจกช่อยูเป็นต้น หรือเรียกอย่างกว้าง ๆ ว่า "วันอาทิตย์กิ่งไม้" (Branch Sunday)
สมุดภาพ

“พระเยซูเข้ากรุงเยรูซาเลม” (1320) วอชิงตัน ดี.ซี. โดย เปียโตร ลอเร็นเซ็ตติ (Pietro Lorenzetti)
“พระเยซูเข้ากรุง
เยรูซาเลม” (1308-1311)
โดย ดุชโช
“พระเยซูเข้ากรุง
เยรูซาเลม” งานสลักหินจากคริสต์ศตวรรษที่ 15 ที่พิพิธภัณฑ์ลอร์เรน
ในฝรั่งเศส
“พระเยซูเข้ากรุงเยรูซาเลม” หน้าต่างประดับกระจกสีที่
มหาวิหารลาออง
จากคริสต์ศตวรรษที่ 15
“พระเยซูเข้ากรุงเยรูซาเลม” หน้าต่างประดับกระจกสี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ วันอาทิตย์ใบลาน
| ด ค กเหตุการณ์สำคัญในชีวิตของพระเยซูจากพระวรสาร |
| --- | --- | --- |
|  ประสูติ  การนมัสการของคนเลี้ยงแกะ  การนมัสการของโหราจารย์  เสด็จหนีไปอียิปต์  รับบัพติศมา  ถูกทดลอง  เรียกอัครทูต  เทศนาบนภูเขา  ปาฏิหาริย์  ถูกปฏิเสธ  จำแลงพระกาย  เสด็จเข้ากรุงเยรุซาเลม  สรงน้ำมันหอมและเสวยอาหารค่ำมื้อสุดท้าย  ทรงถูกจับ  พิพากษา  ให้การกับปอนติอุส ปิลาตุส  ถูกทรมาน  ถูกตรึงกางเขน  อัญเชิญลงจากกางเขน  บรรจุพระศพ  คืนพระชนม์แล้วขึ้นสวรรค์  เสด็จมาครั้งที่สอง  การพิพากษาครั้งสุดท้าย  |  ประสูติ  การนมัสการของคนเลี้ยงแกะ  การนมัสการของโหราจารย์  เสด็จหนีไปอียิปต์  รับบัพติศมา  ถูกทดลอง  เรียกอัครทูต  เทศนาบนภูเขา  ปาฏิหาริย์  ถูกปฏิเสธ  จำแลงพระกาย  เสด็จเข้ากรุงเยรุซาเลม  สรงน้ำมันหอมและเสวยอาหารค่ำมื้อสุดท้าย  ทรงถูกจับ  พิพากษา  ให้การกับปอนติอุส ปิลาตุส  ถูกทรมาน  ถูกตรึงกางเขน  อัญเชิญลงจากกางเขน  บรรจุพระศพ  คืนพระชนม์แล้วขึ้นสวรรค์  เสด็จมาครั้งที่สอง  การพิพากษาครั้งสุดท้าย  |  |
| ด ค กเทศกาลมหาพรต—ปัสกา/อีสเตอร์ |
| --- | --- |
ที่มา:  อาหารค่ำมื้อสุดท้าย  พระทรมาน  ตรึงกางเขน  คืนพระชนม์ 
การรำลึก:  เทศกาลมหาพรต วันพุธรับเถ้า สัปดาห์ศักดิ์สิทธิ์ วันอาทิตย์ใบลาน วันพฤหัสบดีศักดิ์สิทธิ์ วันศุกร์ประเสริฐ วันเสาร์ศักดิ์สิทธิ์ วันอาทิตย์ปัสกา วันจันทร์อีสเตอร์ 
ดูเพิ่ม:  ตรีวารปัสกา  อัฐมวารปัสกา  วันอังคารสารภาพบาป
วันไดรฟ์

| --- | --- |

วันไดรฟ์บนวินโดวส์ 8
ผู้ออกแบบ: ไมโครซอฟท์
วันที่เปิดตัว: 1 สิงหาคม 2007; 17 ปีก่อน (2007-08-01)
แพลตฟอร์ม: เว็บเบราว์เซอร์
ภาษา: 107 ภาษา
ประเภท: บริการรับฝากไฟล์
สัญญาอนุญาต: ฟรีเมียม
เว็บไซต์: onedrive.com
"สกายไดรฟ์" (วันไดรฟ์ในอดีต)
วันไดรฟ์ (อังกฤษ: OneDrive) หรือ สกายไดรฟ์, วินโดวส์ ไลฟ์ สกายไดรฟ์ หรือ วินโดวส์ ไลฟ์ โฟลเดอร์ เดิม เป็นบริการรับฝากไฟล์ที่อนุญาตให้ผู้ใช้อัปโหลดและซิงค์ไฟล์ผ่านระบบเก็บข้อมูลแบบคลาวด์และสามารถเข้าถึงข้อมูลนั้นๆ ผ่านทางเว็บเบราว์เซอร์หรืออุปกรณ์อื่นๆ เป็นส่วนหนึ่งของบริการชุดวินโดวส์ไลฟ์ของไมโครซอฟท์
วันไดรฟ์ มีพื้นที่เก็บข้อมูล 5 GB ฟรี พร้อมตัวเลือกพื้นที่จัดเก็บ 100 GB, 1 TB และ 6 TB มีให้เลือกทั้งแยกต่างหากหรือสมัครใช้งานพร้อมกับ Microsoft 365
หลังแพ้คดีให้กับบริษัทบริติช สกาย บรอดคาสติ้ง ในกรณีการใช้ชื่อ "Sky"  ในปี 2014 ทางไมโครซอฟท์ก็เปลี่ยนชื่อสกายไดรฟ์ไปเป็น "วันไดรฟ์" แทน
วันเพื่อการขจัดความยากจนระหว่างประเทศ

วันเพื่อการขจัดความยากจนระหว่างประเทศ (อังกฤษ: International Day for the Eradication of Poverty) ตรงกับวันที่ 17 ตุลาคมของทุกปี ซึ่งมีการจัดการเฉลิมฉลองขึ้นทั่วโลก เป็นวันที่ได้รับการรับรองอย่างเป็นทางการจากสหประชาชาติ ในปี ค.ศ. 1992 แต่วันดังกล่าวถูกจัดขึ้นเป็นครั้งแรกในกรุงปารีส ประเทศฝรั่งเศส ในปี ค.ศ. 1987 เมื่อประชาชนกว่า 100,000 คนมารวมตัวกัน ณ จัตุรัสสิทธิมนุษยชนและเสรีภาพ เพื่อให้เกียรติแก่เหยื่อของความยากจน ความอดอยาก ความรุนแรงและความกลัว
Joseph Wresinski ได้จารึกไว้เป็นอนุสรณ์ว่า:
"ที่ใดก็ตามที่ชายหรือหญิงถูกบังคับให้ต้องตกอยู่ในสภาวะความขัดสนแสนสาหัส และสิทธิมนุษยชนถูกละเมิด การมารวมกันที่นี่เป็นการสร้างความมั่นใจว่าสิทธิเหล่านี้จะได้รับการเคารพ เป็นหน้าที่หลักอันสำคัญยิ่งของเรา"
วัตถุประสงค์

หนึ่งในเป้าหมายหลักของวันนี้ คือ เพื่อเป็นกระบอกเสียงให้กับคนจน โดยในการจัดพิธีในแต่ละครั้งจะมีการให้การของผู้ที่อาศัยอยู่ด้วยความขัดสน และอธิบายถึงประสบการณ์ของตนหรือคนที่ตนรู้จัก
แหล่งข้อมูลอื่น

International Day for the Eradication of Poverty Dag Hammarskjöld Library
October 17, World Day to Overcome Extreme Poverty oct17.org
วันไว้อาลัยแห่งชาติ

วันไว้อาลัยแห่งชาติ (อังกฤษ: national day of mourning) เป็นวันซึ่งจัดขึ้นเพื่อไว้อาลัยหรือจัดกิจกรรมรำลึกโดยประชากรส่วนใหญ่ของประเทศประกอบพิธีด้วย วันไว้อาลัยแห่งชาติจะได้รับการประกาศจากรัฐบาลของชาตินั้น วันไว้อาลัยมักจะจัดขึ้นในโอกาสการเสียชีวิตหรืองานศพของบุคคลหรือกลุ่มบุคคลจากในประเทศหรือนอกประเทศ หรือวันครบรอบการเสียชีวิต
วันเยาวชนแห่งชาติ

วันเยาวชนแห่งชาติ (อังกฤษ: National Youth Day) เริ่มมีขึ้นในประเทศไทยเมื่อสหประชาชาติกำหนดให้ปี พ.ศ. 2528 เป็นปีเยาวชนสากล คณะรัฐมนตรีจึงได้มีมติเมื่อวันที่ 18 มิถุนายน พ.ศ. 2528 กำหนดให้วันที่ 20 กันยายน ของทุกปี เป็นวันเยาวชนแห่งชาติ เนื่องจากวันดังกล่าวเป็นวันคล้ายวันพระราชสมภพของพระมหากษัตริย์แห่งราชวงศ์จักรีสองพระองค์ ซึ่งเสด็จเถลิงถวัลย์ราชสมบัติในฐานะยุวกษัตริย์ คือ พระบาทสมเด็จพระจุลจอมเกล้าเจ้าอยู่หัว รัชกาลที่ 5 และพระบาทสมเด็จพระปรเมนทรมหาอานันทมหิดล พระอัฐมรามาธิบดินทร รัชกาลที่ 8
ดูเพิ่ม

วันเยาวชนสากล
แหล่งข้อมูลอื่น

วันเยาวชนแห่งชาติ เก็บถาวร 2006-08-30 ที่ เวย์แบ็กแมชชีน สำนักข่าว กรมประชาสัมพันธ์
ความหมายและความเป็นมา "วันเยาวชนแห่งชาติ"
เครือข่ายเยาวชน YOUTH for Next Step เก็บถาวร 2014-01-25 ที่ เวย์แบ็กแมชชีน
วันไนต์ (เพลง)

| "One Night" |
| --- | --- |

เพลงโดยเอลวิส เพรสลีย์
ด้านบี: "I Got Stung"
วางจำหน่าย: 21 ตุลาคม ค.ศ. 1958
บันทึกเสียง: 23 กุมภาพันธ์ ค.ศ. 1957
แนวเพลง: ร็อกแอนด์โรล
ความยาว: 2:32
ค่ายเพลง: RCA
ผู้ประพันธ์เพลง: เดฟ บาร์โธโลมิว, เพิร์ล คิง, แอนนิต้า สไตแมน
วันไนท์ (อังกฤษ: One Night) เป็นเพลงที่แต่งโดยเดฟ บาร์โธโลมิว, เพิร์ล คิง และแอนนิต้า สไตแมน และได้รับความนิยมโดย เอลวิส เพรสลีย์ วางจำหน่ายในรูปแบบ double A-side พร้อมกับ "I Got Stung" เพลงนี้ถูกจัดอยู่ในอันดับที่ 1 ถึง 2 ครั้งของชาร์ตซิงเกิลแห่งสหราชอาณาจักร ในสหรัฐอเมริกา "One Night" ถูกจัดอยู่ในอันดับที่ 4 ของชาร์ตซิงเกิลป็อป และอันดับที่ 10 ของชาร์ตซิงเกิล R&B
แหล่งข้อมูลอื่น

One Night / I Got Stung Guide part of the The Elvis Presley Record Research Database
วันเวิลด์ (ภาพยนตร์ชุดทางโทรทัศน์)

| วันเวิลด์ |
| --- | --- |
สร้างโดย: Robert Tarlow
แสดงนำ: Bryan Kirkwood Arroyn Lloyd Harvey Silver Alisa Reyes Michelle Krusiec Brandon Baker Michael Toland Emmy Collins Elizabeth Morehead
ประเทศแหล่งกำเนิด: United States
ภาษาต้นฉบับ: อังกฤษ
จำนวนฤดูกาล: 3
จำนวนตอน: 39
การผลิต
ผู้อำนวยการผลิต: Peter Engel
ความยาวตอน: 22 นาที
บริษัทผู้ผลิต: Peter Engel Productions NBC Enterprises
ออกอากาศ
เครือข่าย: NBC
ออกอากาศ: 12 กันยายน 1998 – 6 มกราคม 2001
วันเวิลด์ (อังกฤษ: One World) เป็นภาพยนตร์ชุดทางโทรทัศน์ประเภทตลกขบขันความยาวครึ่งชั่วโมง ออกอากาศทางทีเอ็นบีซีระหว่างปี ค.ศ. 1998 ถึง 2001 ภาพยนตร์ชุดนี้มีเรื่องราวประเด็นชีวิตประจำวันของครอบครัวเบลกที่อยู่ในไมแอมี โดยมีคุณคือคือเดฟ เบลก อดีตนักเบสบอลและภรรยาของเขาที่เป็นศิลปิน ชื่อแคเรน ได้รับเลี้ยงบุตรวัยรุ่น 6 คน ต่างเชื้อชาติและสัญชาติ รายการนี้ผลิตโดยปีเตอร์ เองเจลพรอดักชันส์ โดยมีอยู่ 3 ฤดูกาล
นักแสดง

Bryan Kirkwood .... Ben Blake
Arroyn Lloyd .... Jane Blake
Harvey Silver .... Neal Smith
Alisa Reyes.... Marci Blake
Michelle Krusiec .... Sui Blake
Brandon Baker .... Cray Blake
Michael Toland ....Dave Blake
Elizabeth Morehead ....Karen Blake
นักแสดง > แขกรับเชิญที่โดดเด่น

Jordana Spiro....Alex
วันอาหารโลก

| วันอาหารโลก |
| --- | --- |
จัดขึ้นโดย: All UN Member States
วันที่: 16 ตุลาคม
วันอาหารโลก (อังกฤษ: World Food Day) ตรงกับวันที่ 16 ตุลาคมของทุกปี เนื่องในวันก่อตั้งองค์การอาหารและการเกษตรแห่งสหประชาชาติ ในปี ค.ศ. 1945
จุดกำเนิด

รัฐสมาชิกขององค์การอาหารและการเกษตรแห่งสหประชาชาติจัดตั้งวันอาหารโลกขึ้นในการประชุมใหญ่ครั้งที่ 20 ขององค์การเมื่อเดือนพฤศจิกายน ค.ศ. 1979 คณะผู้แทนฮังการี นำโดย ดร. Pál Romány อดีตรัฐมนตรีว่าการกระทรวงการเกษตรและอาหารของฮังการี เป็นผู้ที่มีบทบาทสำคัญในการประชุมครั้งนั้น และได้เสนอแนวคิดในการเฉลิมฉลองวันอาหารโลกทั่วโลก
นับตั้งแต่วันนั้นเป็นต้นมา ในมากกว่า 150 ประเทศทั่วโลก ได้เพิ่มความตระหนักถึงประเด็นความยากจนและความอดอยาก
คำขวัญ

นับตั้งแต่ปี ค.ศ. 1981 เป็นต้นมา ในวันอาหารโลกได้มีการปรับใช้คำขวัญที่แตกต่างกันไปในแต่ละปี เพื่อที่จะกำหนดขอบเขตสำหรับการดำเนินการและการเอาใจใส่ในประเด็นปัญหา ซึ่งสำหรับคำขวัญในปีนี้ องค์การอาหารและการเกษตรแห่งสหประชาชาติกล่าวว่า กิจกรรมในปีนี้จะเป็นการช่วยปูทางไปสู่การประชุมผู้นำโลกเกี่ยวกับความมั่นคงของอาหาร ซึ่งจะจัดขึ้นในเดือนพฤศจิกายน
| ปี | คำขวัญ |
| --- | --- |
2016: Climate change: “Climate is changing. Food and agriculture must too”
2015: “Social Protection and Agriculture: Breaking the Cycle of Rural Poverty”
2014: Family Farming: “Feeding the world, caring for the earth”
2013: Sustainable Food Systems for Food Security and Nutrition
2012: Agricultural cooperatives – key to feeding the world
2011: Food prices - from crisis to stability
2010: United against hunger
2009: Achieving food security in times of crisis
2008: World Food Security: the Challenges of Climate Change and Bioenergy
2007: The Right to Food
2006: Investing in agriculture for food security
2005: Agriculture and Intercultural Dialogue
2004: Biodiversity for Food Security
2003: Working Together for an International Alliance Against Hunger
2002: Water: Source of Food Security
2001: Fight Hunger to Reduce Poverty
2000: A Millennium Free from Hunger
1999: Youth Against Hunger
1998: Women Feed The World
1997: Investing in Food Security
1996: Fighting Hunger and Malnutrition
1995: Food For All
1994: Water For Life
1993: Harvesting Nature's Diversity
1992: Food and Nutrition
1991: Trees for Life
1990: Food for the Future
1989: Food and the Environment
1988: Rural Youth
1987: Small Farmers
1986: Fishermen and Fishing Communities
1985: Rural Poverty
1984: Women in Agriculture
1983: Food Security
1982: Food Comes First
1981: Food Comes First
แหล่งข้อมูลอื่น

วันอาหารโลก เก็บถาวร 2012-10-23 ที่ เวย์แบ็กแมชชีน
องค์การอาหารและการเกษตรแห่งสหประชาชาติ
โครงการอาหารโลก
กองทุนนานาชาติเพื่อการพัฒนาการเกษตร
วัสดุชีวภาพ

วัสดุชีวภาพ (อังกฤษ: biomaterials) คือวัสดุที่สามารถใช้แทนส่วนหนึ่งส่วนใดของเนื้อเยื้อในอวัยวะ
ส่วนหนึ่งส่วนใดในร่างกายมนุษย์ที่เสื่อมสภาพโดยไม่เกิดปฏิกิริยาจากร่างกายมนุษย์ วัสดุชีวภาพสามารถผลิตได้จากวัสดุทั่วไปไม่ว่าจะเป็น โลหะ เซรามิก พอลิเมอร์ วัสดุผสม หรือสารกึ่งตัวนำ
วันสิ่งแวดล้อมโลก

โครงการสร้างการรับรู้ด้านสิ่งแวดล้อมของสหประชาชาติ
| วันสิ่งแวดล้อมโลก |
| --- | --- |

ชื่อทางการ: วันสิ่งแวดล้อมโลกโดยสหประชาชาติ
ชื่ออื่น: วันอีโค วันสิ่งแวดล้อม เวด
จัดขึ้นโดย:  สหประชาชาติ
ประเภท: สิ่งแวดล้อม
ความสำคัญ: การรับรู้ปัญหาสิ่งแวดล้อม
การถือปฏิบัติ: การคุ้มครองสิ่งแวดล้อม
วันที่: 5 มิถุนายน
ครั้งแรก: 5 มิถุนายน 1973 (51 ปีก่อน) (1973-06-05)
รูปวันสิ่งแวดล้อมโลกที่จัดขึ้นในประเทศอินเดีย
วันสิ่งแวดล้อมโลก (อังกฤษ: World Environment Day, WED) เป็นวันที่ได้รับการประกาศจากองค์การสหประชาชาติ ตรงกับวันที่ 5 มิถุนายน ของทุกปี สืบเนื่องมาจากโลกของเราเกิดวิกฤตการณ์ด้านสิ่งแวดล้อมอย่างรุนแรง ได้รับการสนับสนุนจากองค์กรพัฒนาเอกชน ธุรกิจ หน่วยงานภาครัฐหลายแห่ง และเป็นตัวแทนของวันเผยแพร่ประชาสัมพันธ์ขององค์การสหประชาชาติเพื่อสนับสนุนการรักษาสิ่งแวดล้อม
วันสิ่งแวดล้อมโลกจัดขึ้นครั้งแรกในปี ค.ศ. 1974 ซึ่งกลายเป็นเวทีสำคัญในการสร้างการรับรู้เกี่ยวกับปัญหาสิ่งแวดล้อมต่าง ๆ เช่น มลพิษทางทะเล จำนวนประชากรโลกที่มากเกินไป ภาวะโลกร้อน การพัฒนาอย่างยั่งยืน และอาชญากรรมต่อสัตว์ป่า 
วันสิ่งแวดล้อมโลกเป็นเวทีระดับโลกสำหรับการรณรงค์และเผยแพร่ความรู้ด้านสิ่งแวดล้อม มีประเทศเข้าร่วมกว่า 143 ประเทศทุกปี รวมถึง อาร์เจนตินา, ออสเตรเลีย ออสเตรีย, บราซิล, แคนาดา, ชิลี, เดนมาร์ก, ฟินแลนด์, ฝรั่งเศส, เยอรมนี, อินเดีย, อิสราเอล, อิตาลี, ญี่ปุ่น, เม็กซิโก, โปแลนด์, แอฟริกาใต้, และสหรัฐอเมริกา โดยทุกปีจะมีการกำหนดธีมหลัก และเวทีให้ภาคธุรกิจ องค์กรนอกภาครัฐ ชุมชน นักการเมือง และดารา ได้ร่วมกันผลักดันกิจกรรมด้านสิ่งแวดล้อม
ความเป็นมา

วันสิ่งแวดล้อมโลก ถือกำเนิดขึ้นจาก การประชุมสหประชาชาติเรื่องสิ่งแวดล้อมของมนุษย์ (UN Conference on the Human Environment) ที่จัดขึ้นที่ สตอกโฮล์มว่าด้วยสภาพแวดล้อมของมนุษย์ จัดโดยสหประชาชาติ ระหว่างวันที่ 5-16 มิถุนายน 1972) โดยรัฐบาลของสวีเดนเป็นเจ้าภาพ และมีผู้เข้าร่วมประชุมกว่า 1300 คน จาก 113 ประเทศ รวมถึงมีผู้สังเกตการณ์อีกกว่า 1,500 คน จากหน่วยงานของรัฐ องค์การสหประชาชาติ และสื่อมวลชนแขนงต่าง ๆ ซึ่งจุดประสงค์ ของการประชุมในครั้งนั้นเพื่อมุ่งการหารือเกี่ยวกับการบูรณาการกิจกรรมของมนุษย์และสิ่งแวดล้อมโดยมีสาระสำคัญของการประชุมดังนี้
ก่อตั้งโครงการสิ่งแวดล้อมแห่งสหประชาชาติ (UNEP) โดยมีสำนักงานใหญ่อยู่ที่กรุงไนโรบี ประเทศเคนยา
เรื่องร้องให้รัฐบาลประเทศต่าง ๆ จัดตั้งหน่วยงานด้านสิ่งแวดล้อมภายในประเทศ
ประกาศให้วันที่ 5 มิถุนายน ของทุกปีเป็นวันสิ่งแวดล้อมโลก
หนึ่งปีต่อมา เมื่อ ค.ศ. 1973 วันสิ่งแวดล้อมโลกครั้งแรกถูกจัดขึ้นอย่างเป็นทางการ ภายใต้แนวคิด "เพราะโลกมีเพียงใบเดียว"
นับตั้งแต่นั้นมา วันสิ่งแวดล้อมโลกกลายเป็นเวทีสำคัญระดับโลกในการ:
สร้างการรับรู้ เกี่ยวกับปัญหาสิ่งแวดล้อมที่หลากหลาย
รณรงค์ และเผยแพร่ความรู้ด้านสิ่งแวดล้อม
ผลักดัน กิจกรรมด้านสิ่งแวดล้อม
แหล่งข้อมูลอื่น

เว็ปไซต์สิ่งแวดล้อมไทย เก็บถาวร 2009-02-24 ที่ เวย์แบ็กแมชชีน
วัลคีเรียโครนิเคิล (วิดีโอเกม)

| วัลคีเรียโครนิเคิล |
| --- | --- |

ผู้พัฒนา:   เซกา  Media.Vision (รีมาสเตอร์)  
ผู้จัดจำหน่าย: เซกา
กำกับ:   Shuntaro Tanaka  Takaharu Terada 
อำนวยการผลิต: Ryutaro Nonaka
ออกแบบ: Takeshi Ozawa
ศิลปิน:   Raita Honjou  Hirotaka Kanazawa 
แต่งเพลง: Hitoshi Sakimoto
ชุด: วัลคีเรียโครนิเคิล
เครื่องเล่น: เพลย์สเตชัน 3, เพลย์สเตชัน 4, ไมโครซอฟท์ วินโดวส์, นินเท็นโด สวิตช์
วางจำหน่าย:   เพลย์สเตชัน 3 JP: 24 เมษายน 2008 UK: 31 ตุลาคม 2008 NA: 4 พฤศจิกายน 2008  ไมโครซอฟท์ วินโดวส์ ทั่วโลก: 11 พฤศจิกายน 2014  เพลย์สเตชัน 4 (วัลคีเรียโครนิเคิลรีมาสเตอร์) JP: 10 กุมภาพันธ์ 2016 UK: 17 พฤษภาคม 2016 NA: 17 พฤษภาคม 2016  นินเท็นโด สวิตช์JP: 27 กันยายน 2018 NA: 16 ตุลาคม 2018 EU: 16 ตุลาคม 2018 
แนว: เล่นตามบทบาทเชิงกลยุทธ์, ยิงมุมมองบุคคลที่สาม
รูปแบบ: ผู้เล่นเดี่ยว
วัลคีเรียโครนิเคิล (อังกฤษ: Valkyria Chronicles) เป็นวิดีโอเกมแนวเล่นตามบทบาทเชิงกลยุทธ์ พัฒนาและจัดจำหน่ายโดยเซกา วางจำหน่ายบนเครื่องเพลย์สเตชัน 3 ในปี 2008 ตัวเกมเวอร์ชันเปิดตัวเมื่อวันที่ 11 พฤศจิกายน 2014 เวอร์ชันรีมาสเตอร์สำหรับเครื่องเพลย์สเตชัน 4 วางจำหน่ายในญี่ปุ่นในวันที่ 10 กุมภาพันธ์ 2016 และวางจำหน่ายในโซนตะวันตกในวันที่ 17 พฤษภาคม 2016 ตัวเกมวางจำหน่ายแบบดิจิทัลสำหรับนินเท็นโด สวิตช์ในวันที่ 27 กันยายน 2018 ในญี่ปุ่น และวันที 16 ตุลาคม 2018 ในอเมริกาเหนือและยุโรป โดยเวอร์ชันที่ใหม่กว่าได้เพิ่มเนื้อหาที่ดาวน์โหลดได้ที่เคยวางจำหน่ายก่อนหน้านี้ด้วย
วัลคีเรียโครนิเคิล ได้รับรางวัลมากมายจากสื่อวิดีโอเกมที่มีชื่อเสียงมากมาย ความสำเร็จของเกมนี้ทำให้เกิดแฟรนไชส์สื่อซึ่งรวมถึงมังงะและอนิเมะหลายเรื่อง และมีสองเกมภาคต่อได้วางจำหน่ายบนเครื่องเพลย์สเตชันพอร์เทเบิลคือ วัลคีเรียโครนิเคิล II ในปี 2010 และ วัลคีเรียโครนิเคิล III ในปี 2011 เกมภาคแยก วัลคีเรียเรโวลูชัน วางจำหน่ายวันที่ 19 มกราคม 2017 บนเพลย์สเตชัน 4 เพลย์สเตชัน วิตา และเอกซ์บอกซ์วัน และเกมที่สี่ วัลคีเรียโครนิเคิล 4 วางจำหน่ายในปี 2018 สำหรับเพลย์สเตชัน 4 เอกซ์บอกซ์วัน และไมโครซอฟท์ วินโดวส์
วัลเทนโฮเฟน

| วัลเทนโฮเฟน   |
| --- | --- |
เทศบาล
โบสถ์เซนต์มาร์ตินและอเล็กซานเดอร์
   ตราอาร์ม
ที่ตั้งของวัลเทนโฮเฟน  ในอำเภอOberallgäu  
วัลเทนโฮเฟน  แสดงแผนที่เยอรมนีวัลเทนโฮเฟน  แสดงแผนที่รัฐบาวาเรีย
พิกัด:  47°40′N 10°18′E﻿ / ﻿47.667°N 10.300°E﻿ / 47.667; 10.300
ประเทศ: เยอรมนี
รัฐ: ไบเอิร์น
จังหวัด: Schwaben  
อำเภอ: Oberallgäu
การปกครอง
 • นายกเทศมนตรี (2018–24) : Eckhard Harscher
พื้นที่
 • ทั้งหมด: 59.82 ตร.กม. (23.10 ตร.ไมล์)
ความสูง: 722 เมตร (2,369 ฟุต)
ประชากร (2020-12-31)
 • ทั้งหมด: 9,615 คน
 • ความหนาแน่น: 160 คน/ตร.กม. (420 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 87448
รหัสโทรศัพท์: 08303
ทะเบียนพาหนะ: OA
เว็บไซต์: www.waltenhofen.de
วัลเทนโฮเฟน (อังกฤษ: Waltenhofen) เป็นเทศบาลในเขต Oberallgäu ในรัฐบาวาเรีย ประเทศเยอรมนี
วังเบลนิม

| วังเบลนิม |
| --- | --- |
Blenheim Palace
วังเบลนิม

ข้อมูลทั่วไป
ประเภท: วัง
สถาปัตยกรรม: บาโรก
เมือง: วูดสต็อค, ออกซฟอร์ดเชอร์
ประเทศ: อังกฤษ
พิกัด: 51°50′31″N 1°21′42″W﻿ / ﻿51.84194°N 1.36167°W﻿ / 51.84194; -1.36167
เริ่มสร้าง: ค.ศ. 1705 - ค.ศ. 1722
ผู้สร้าง: จอห์น เชอร์ชิล ดยุกแห่งมาร์ลบะระ
การออกแบบและการก่อสร้าง
สถาปนิก: จอห์น แวนบรูห์
เว็บไซต์
วังเบล็นไฮม์
วังเบลนิม (อังกฤษ: Blenheim Palace) หรือ คฤหาสน์เบลนิม เป็นคฤหาสน์ที่สร้างอย่างวังตั้งอยู่ที่เมืองเล็ก ๆ ชื่อวู้ดสต็อคในมลฑลออกซฟอร์ดเชอร์ในอังกฤษ สร้างโดยซาราห์ เชอร์ชิลผู้เป็นภรรยาของจอห์น เชอร์ชิล ดยุกแห่งมาร์ลบะระ และเป็นพระสหายสนิทของสมเด็จพระราชินีนาถแอนน์ ระหว่างปี ค.ศ. 1705 ถึง ค.ศ. 1722 วังเบลนิมเป็นสถาปัตยกรรมแบบวัง โดยมี เซอร์จอห์น แวนบรูห์เป็นสถาปนิก วังเบลนิมเป็นคฤหาสน์ที่มิได้เป็นของราชวงศ์ แต่ก็ใช้คำนำหน้าว่า “วัง” ซึ่งเป็นแห่งเดียวในอังกฤษเพราะความยิ่งใหญ่ของสิ่งก่อสร้าง
จุดประสงค์ของการก่อสร้างเมื่อเริ่มแรกเพื่อเป็นของขวัญสำหรับจอห์น เชอร์ชิล ดยุกแห่งมาร์ลบะระเพื่อเป็นการตอบแทนในการนำกองทัพอังกฤษรบชนะฝรั่งเศสและบาวาเรีย แต่ต่อมาเบลนิมกลายเป็นปัญหาในการต่อสู้ทางการเมือง ซึ่งเป็นผลทำให้ดยุกและดัชเชสแห่งมาร์ลบะระสิ้นอำนาจ รวมทั้งการเสียชื่อเสียงของสถาปนิกจอห์น แวนบรูห์ ตัววังสร้างเป็นแบบบาโรก ปฏิกิริยาหรือคุณค่าของสิ่งก่อสร้างจนบัดนี้ก็ยังไม่เป็นที่เห็นพ้องกันได้ เช่นเดียวกับในสมัยเมื่อเริ่มสร้างในคริสต์ทศวรรษ 1720 ตัวสิ่งก่อสร้างเป็นลักษณะที่ผสมระหว่างที่อยู่อาศัย, ที่เก็บศพ และ อนุสาวรีย์ นอกจากนั้นสิ่งที่น่าสนใจคือเป็นที่เกิดของวินสตัน เชอร์ชิลอดีตนายกรัฐมนตรีคนสำคัญของอังกฤษ
คำจารึกเหนือประตูใหญ่ทางตะวันออกบอกประวัติของสิ่งก่อสร้าง:
แต่ตามความเป็นจริงแล้วความสำเร็จของการสร้างเบลนิมเป็นผลจากความทะเยอทะยานของซาราห์ เชอร์ชิลเป็นส่วนใหญ่ หลังจากสร้างเสร็จเบลนิมก็กลายเป็นที่พำนักของตระกูลเชอร์ชิลมาจนถึงปัจจุบัน เป็นเวลาได้ราว 300 ปี ในระหว่างนั้นตัววังและอุทยานก็ได้รับการเปลื่ยนแปลงมาโดยตลอด เมื่อปลายคริสต์ศตวรรษที่ 19 ตระกูลมาร์ลบะระก็ประสบปัญหาทางการเงินจนต้องขายทรัพย์สมบัติสำคัญ ๆ ไปบ้าง แต่การแต่งงานกับสตรีชาวอเมริกันก็ช่วยนำเงินมาบำรุงรักษาเบลนิมให้ยังอยู่ในสภาพดังเช่นเมื่อเริ่มสร้าง
ครอบครัวเชอร์ชิล

| 0 | 1 | 2 |
| --- | --- | --- |

ดยุกและดัชเชสแห่งมาร์ลบะระ
จอห์น เชอร์ชิล ดยุกแห่งมาร์ลบะระ เกิดในมณฑลเดวอนทางตอนใต้ของอังกฤษ แม้ว่าจะมีเชื้อสายเกี่ยวดองกับเจ้านายแต่ครอบครัวเชอร์ชิลก็เพียงมาจากผู้ดีท้องถิ่น (gentry) มิใช่ผู้มีฐานะที่เป็นที่รู้จักกันเท่าใดนักในสังคมของคริสต์ศตวรรษที่ 18 จอห์น เชอร์ชิลเริ่มเข้ารับราชการเป็นทหารเมื่อปี ค.ศ. 1667 และประจำการครั้งแรกที่แทนเจียรส์ หลังจากนั้นก็ถูกส่งไปช่วยพระเจ้าหลุยส์ที่ 14 แห่งฝรั่งเศส ในการทำสงครามกับเนเธอร์แลนด์เมื่อได้รับเลื่อนตำแหน่งเป็นนายพัน ในปี ค.ศ. 1678 จอห์น เชอร์ชิลแต่งงานกับ ซาราห์ เจ็นนิงส์ เจ็ดปีต่อมาในรัชสมัยของพระเจ้าเจมส์ที่ 2 เชอร์ชิลก็ได้รับแต่งตั้งให้เป็นบารอน เชอร์ชิลเป็นผู้นำในการปราบกบฏมอนมอธ เมื่อพระเจ้าวิลเลียมที่ 3 ขึ้นครองราชย์เชอร์ชิลก็ได้รับแต่งตั้งให้เป็นเอิร์ลแห่งมาร์ลบะระ
ระหว่างสงครามสืบราชบัลลังก์สเปนเชอร์ชิลก็เป็นแม่ทัพผู้มีชื่อเสียงโดยได้รับชัยชนะในการยุทธการต่างๆ หลายครั้งเริ่มตั้งแต่ปี ค.ศ. 1702: ยุทธการเบลนิม ในปี ค.ศ. 1704, ยุทธการรามิลีส์ในปี ค.ศ. 1706, ยุทธการอูเดนาร์ดในปี ค.ศ. 1708 และ ยุทธการมาลพลาเคท์ในปี ค.ศ. 1709 ชัยชนะที่ได้รับทำให้อังกฤษปลอดภัยจากอันตรายจากการขยายอำนาจของพระเจ้าหลุยส์ที่ 14 เชอร์ชิลจึงกลายเป็นวีรบุรุษในอังกฤษได้รับรางวัลต่าง ๆ รวมทั้งตำแหน่งดยุกแห่งมาร์ลบะระ กล่าวกันว่าระหว่างจอห์น และซาราห์ เชอร์ชิลผู้เป็นพระสหายสนิทของสมเด็จพระราชินีนาถแอนน์ จอห์น เชอร์ชิลก็อาจจะเรียกได้ว่าเป็นผู้ปกครองอังกฤษ ฉะนั้นจึงไม่น่าเป็นที่แปลกใจที่เชอร์ชิลจะได้รับพระราชทานวังเป็นการตอบแทน จอห์น เชอร์ชิลได้รับพระราชทานที่ดินที่วูดสต็อคให้เป็นที่สร้างวังใหม่ และรัฐสภาอนุมัติเงินก้อนใหญ่เพื่อใช้ในการดำเนินการก่อสร้าง
กล่าวกันว่าซาราห์ เชอร์ชิลภรรยาของจอห์น เชอร์ชิลเป็นสตรีที่มีหัวรุนแรงและมีอารมณ์ร้ายแต่ก็มีความสามารถในการทำตนให้เป็นผู้มีเสน่ห์ได้ ซาราห์ เชอร์ชิลเป็นพระสหายสนิทของพระราชินีนาถแอนน์ตั้งแต่ยังมิได้ขึ้นครองราชย์ นอกจากนั้นยังมีตำแหน่งเป็น “เจ้ากรมพระภูษามาลา” (Mistress of the Robes) ซึ่งเป็นตำแหน่งสูงสุดของสตรีประจำราชสำนัก ผู้มีหน้าที่ดูแลพระภูษามาลาและเครื่องเพชรพลอยของพระราชินีนาถแอนน์ แต่ความสัมพันธ์ระหว่างซาราห์และพระราชินีนาถแอนน์มาสิ้นสุดลงในปี ค.ศ. 1711 ซึ่งหมายถึงเงินที่ใช้ในการก่อสร้างเบล็นไฮม์ก็ต้องมาหยุดชะงักลงตามไปด้วย หลังจากนั้นจอห์นและซาราห์ก็ต้องลี้ภัยไปต่างประเทศจนพระราชินีนาถแอนน์เสด็จสวรรคตเมื่อวันที่ 1 สิงหาคม ค.ศ. 1714 ทั้งสองจึงได้เดินทางกลับอังกฤษ
ที่ตั้ง

วังเบลนิมเป็นของขวัญที่อังกฤษมอบให้แก่ดยุกแห่งมาร์ลบะระแทนคฤหาสน์วูดสต็อคหรือบางครั้งก็เรียกว่าวังแห่งวูดสต็อคซึ่งเดิมเป็นวังที่ไม่ใหญ่ไปกว่าตำหนักล่าสัตว์ (Hunting Lodge) ที่เดิมเป็นของหลวง ตำนานความเป็นมาของวูดสต็อคออกจะลางเลือนไป บ้างก็ว่าเป็นตำหนักที่พระเจ้าเฮนรีที่ 1 ทรงใช้เป็นอุทยานสำหรับเลี้ยงกวาง หรือในสมัย พระเจ้าเฮนรีที่ 2 ทรงมอบให้เป็นที่อยู่ของโรสมุนด์ คลิฟฟอร์ดพระสนม หรือที่รู้จักกันในนามว่า “Fair Rosamund” บ่อน้ำพุที่เชื่อกันว่าเคยเป็นที่อาบน้ำของโรสมุนด์ก็ยังตั้งอยู่ภายในบริเวณอุทยาน ดูเหมือนว่าตำหนักล่าสัตว์ถูกสร้างและบูรณะหลายครั้ง แต่ไม่มีความสำคัญเท่าใดนักมาจนเมื่อเจ้าหญิงเอลิซาเบธถูกจำขังก่อนที่จะขึ้นครองราชย์เป็นสมเด็จพระราชินีนาถเอลิซาเบธที่ 1 โดยพระราชินีนาถแมรีผู้เป็นพระขนิษฐาระหว่างปี ค.ศ. 1554 - ค.ศ. 1555 เจ้าหญิงเอลิซาเบธถูกกล่าวหาในฐานะที่มีส่วนในการคบคิดไวแอ็ท (Wyatt plot) ต่อมาตำหนักวูดสต็อคก็มาถูกทำลายลงโดยกองทหารของโอลิเวอร์ ครอมเวลล์ระหว่างสงครามกลางเมืองอังกฤษ เมื่อคิดจะสร้างวังเบลนิมซาราห์มีความประสงค์ที่จะทำลายซากตำหนักวูดสต็อคแต่สถาปนิกจอห์น แวนบรูห์ต้องการที่จะบูรณะไว้เพื่อให้เป็นส่วนหนึ่งของสวนภูมิทัศน์ แต่แวนบรูห์สู้ความประสงค์ของซาราห์ไม่ได้ ซากต่าง ๆ ของตำหนักเดิมจึงถูกทำลายลงจนหมดสิ้น